PATVIRTINTA

Anykščių r. Svėdasų Juozo Tumo-

Vaižganto gimnazijos direktoriaus

2018 m. gruodžio 21 d. įsakymu Nr. V-123

**ANYKŠČIŲ R. SVĖDASŲ JUOZO TUMO-VAIŽGANTO GIMNAZIJOS**

**VAIZDO STEBĖJIMO KAMERŲ NAUDOJIMO IR VAIZDO DUOMENŲ TVARKYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Anykščių r. Svėdasų Juozo Tumo-Vaižganto gimnazijoje įrengtų vaizdo stebėjimo kamerų naudojimo ir vaizdo duomenų tvarkymo tvarkos aprašas (toliau – Aprašas) nustato Anykščių r. Svėdasų Juozo Tumo-Vaižganto gimnazijos (toliau – Gimnazija) vidaus, pastato iš lauko ir dalies lauko teritorijos stebėjimo, vaizdo įrašymo, peržiūrėjimo, saugojimo, perkėlimo ir naudojimo tvarką, užtikrinant Lietuvos Respublikos asmens duomenų teisinės apsaugos įstatymo, ir kitų teisės aktų laikymąsi bei įgyvendinimą.
2. Šis Aprašas parengtas vadovaujantis Lietuvos Respublikos asmens duomenų teisinės apsaugos įstatymu, Lietuvos Respublikos civilinio kodekso antrosios knygos 2 skyriumi, Duomenų teikimo duomenų subjektui atlyginimo tvarkos aprašu, patvirtintu Lietuvos Respublikos Vyriausybės 2011 m. rugsėjo 14 d. nutarimu Nr. 1074, Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Reglamentas (ES) 2016/679) ir jo įgyvendinamaisiais teisės aktai, Valstybinės duomenų apsaugos inspekcijos direktoriaus 2008 m. lapkričio 12 d. įsakymu Nr. 1T-71(1.12) „Dėl Bendrųjų reikalavimų organizacinėms ir techninėms asmens duomenų saugumo priemonėms patvirtinimo“ (toliau – Bendrieji reikalavimai organizacinėms ir techninėms asmens duomenų saugumo priemonėms), kitais teisės aktais reglamentuojančiais santykius, kurie atsiranda tvarkant asmens duomenis.
3. Šio Aprašo privalo laikytis visi Gimnazijos bendruomenės nariai ir svečiai.
4. Vaizdo stebėjimas – prevencinė saugumo priemonė, kurios dėka siekiama užtikrinti Gimnazijos pastato ir jame esančio materialinio turto apsaugą, viešąją tvarką, saugią aplinką, užkertančią kelią bet kokioms smurto, prievartos, patyčių, nederamo elgesio, žalingų įpročių, vagysčių apraiškoms, įeinančių ir išeinančių asmenų kontrolės tikslais, nukentėjusiems asmenims nustatyta tvarka gauti vaizdo įrašus, susijusius su įvykiais, kurie neginčytinai padėtų įrodyti jų nekaltumą, į teisingus ginčytinų situacijų išaiškinimus ar bylų nagrinėjimus.
5. Šiame Apraše vartojamos sąvokos:

**Duomenų valdytojas** – Anykščių r. Svėdasų Juozo Tumo-Vaižganto gimnazija, esanti adresu J Tumo-Vaižganto g. 103, Svėdasai, Anykščių r.;

**Duomenų subjektas** - juridinis ar fizinis asmuo, kuriam teikiami asmens duomenys;

**Vaizdo įrašas** – Gimnazijos patalpose ir teritorijoje įrengtomis kameromis užfiksuotas

vaizdas;

**Vaizdo stebėjimas** – vaizdo duomenų, susijusių su fiziniu asmeniu, tvarkymas naudojant

automatines vaizdo stebėjimo priemones (vaizdo kameras) nepaisant to, ar šie duomenys yra išsaugomi laikmenoje;

**Vaizdo duomenų įrašymo įrenginiai** – Gimnazijos turto apskaitoje esantys skaitmeniniai įrenginiai, skirti vaizdo duomenims įrašyti, saugoti, peržiūrėti ir kopijuoti;

**Vaizdo stebėjimo sistema** – vaizdo duomenų įrašymo įrenginiai ir vaizdo stebėjimo kameros;

**Gimnazijos darbuotojai** – darbuotojai, dirbantys pagal darbo sutartis.

1. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos asmens duomenų teisinės apsaugos įstatyme ir kituose LR teisės aktuose.

**II SKYRIUS**

**GIMNAZIJOS STEBĖJIMAS VAIZDO KAMEROMIS IR REIKALAVIMAI GIMNAZIJOS DARBUOTOJAMS**

1. Gimnazijos vidus, pastatas iš lauko ir dalis lauko teritorijos yra stebima vaizdo stebėjimo kameromis. Vaizdo įrašai saugomi, peržiūrimi bei kopijuojami įstatymų nustatyta tvarka, naudojant specialiai šiam tikslui skirtus DVR įrenginius.
2. Gimnazijos pastatą iš lauko ir dalį lauko teritorijos fiksuoja 4 vaizdo stebėjimo kameros. Vidaus patalpos stebimos 8 vaizdo stebėjimo kameromis (1 priedas).
3. Gimnazijos vidaus bei lauko teritorijos stebėjimas vaizdo kameromis yra nenutrūkstamas.
4. Vaizdo stebėjimo kameros įrengtos taip, kad atsižvelgiant į nustatytą vaizdo stebėjimo tikslą, vaizdo stebėjimas vykdomas ne didesnėje teritorijos ar patalpų dalyje, negu tai yra būtina ir renkama ne daugiau vaizdo duomenų, negu tai yra būtina.
5. Vaizdo stebėjimo kameros įrengtos ir pritaikytos taip, kad nebūtų nukreiptos į erdves, kurių stebėjimas nenumatytas ir toks stebėjimas žemintų žmogaus orumą.
6. Visus įrašomus vaizdo duomenis turi teisę tvarkyti Gimnazijos direktoriaus paskirtas darbuotojas, atsakingas už vaizdo stebėjimą ir vaizdo duomenų tvarkymą (toliau – darbuotojas), išskyrus atvejus, kai sistemoje yra techniniai gedimai ar atliekami profilaktiniai darbai.
7. Susipažinti su vaizdo duomenimis turi teisę: direktorius, direktoriaus pavaduotojas ugdymui, direktoriaus pavaduotojas ūkiui, sekretorius, socialinis pedagogas. Gimnazijos darbuotojai įgyvendindami šią teisę, raštu įsipareigoja laikytis asmens duomenų apsaugą reglamentuojančiuose teisės aktuose nustatytų reikalavimų.
8. Atsakingas už vaizdo stebėjimo sistemos priežiūrą darbuotojas privalo:
   1. laikytis pagrindinių vaizdo duomenų tvarkymo principų bei konfidencialumo ir saugumo reikalavimų, įtvirtintų Lietuvos Respublikos asmens duomenų teisinės apsaugos įstatyme, tvarkos apraše ir kituose teisės aktuose;
   2. užtikrinti, kad vaizdo stebėjimo sistema būtų techniškai tvarkinga, techniniai šios sistemos sutrikimai būtų šalinami operatyviai, panaudojant visus turimus techninius resursus;
   3. imtis priemonių, kad būtų užkirstas kelias atsitiktiniam ar neteisėtam vaizdo duomenų sunaikinimui, pakeitimui, atskleidimui, taip pat bet kokiam kitam neteisėtam tvarkymui, saugoti vaizdo duomenų įrašymo įrenginiuose esančius duomenis;
   4. neatskleisti, neperduoti ir nesudaryti sąlygų bet kokiomis priemonėmis susipažinti su vaizdo duomenimis tam teisės neturintiems asmenims;
   5. nedelsdamas turi pranešti Gimnazijos direktoriui apie bet kokią įtartiną situaciją, kuri gali kelti grėsmę Gimnazijos tvarkomų vaizdo duomenų saugumui.
9. Darbuotojas užtikrina, kad vaizdo įrašas būtų neprieinamas kitiems asmenims bei neplatinamas.

**III SKYRIUS**

**VAIZDO DUOMENŲ ĮRAŠYMAS IR SAUGOJIMAS**

1. Vaizdo įrašymo įrenginyje (DVR) kameromis užfiksuotas vaizdas skaitmeniniu būdu įrašomas į vidinį kietąjį diską (HDD) kurio talpa 500 gigabaitų.
2. Vaizdo duomenys vaizdo duomenų įrašymo įrenginiuose saugomi ne ilgiau kaip 15 kalendorinių dienų.
3. Dėl ribotos kietojo disko talpos, vaizdo įrašymo įrenginys po 15 kalendorinių dienų automatiškai ištrina seniausius vaizdo įrašus, o į atsilaisvinusią vietą įrašo naujausią vaizdo srautą.
4. Atsiradus poreikiui, vaizdo įrašymo įrenginio nustatymai gali būti keičiami.
5. Vaizdo įrašymo įrenginys leidžia atlikti vaizdo įrašų paiešką pagal datą ir laiką.

**IV SKYRIUS**

**DUOMENŲ SUBJEKTO TEISIŲ ĮGYVENDINIMAS**

1. Duomenų subjekto rašytiniu prašymu, pateikus asmens tapatybę patvirtinantį dokumentą, arba teisės aktų nustatyta tvarka vaizdo stebėjimo kameromis užfiksuotas vaizdas (kopija) gali būti išduodamas:
   1. jeigu jis yra išsaugotas;
   2. jeigu jame nėra užfiksuoti tretieji asmenys arba yra trečiųjų asmenų rašytinis sutikimas tokį vaizdo įrašą (kopiją) išduoti.

22. Teisėsaugos institucijų prašymu vaizdo stebėjimo kameromis užfiksuotas vaizdas (kopija) gali būti išduodamas be vaizde užfiksuotų asmenų sutikimo.

23. Duomenų subjekto, norinčio gauti vaizdo įrašą (kopiją), kuriame užfiksuotas ne tik jis, bet ir tretieji asmenys, prašyme turi būti nurodytas asmens duomenų naudojimo tikslas, teikimo bei gavimo teisinis pagrindas ir prašomų pateikti asmens duomenų apimtis.

24. Gimnazija, gavusi duomenų subjekto paklausimą dėl vaizdo duomenų susijusių su juo tvarkymo, ne vėliau kaip per 30 kalendorinių dienų nuo duomenų subjekto prašymo gavimo dienos atsako, ar su juo susiję vaizdo duomenys yra tvarkomi, saugomi ir, jei saugomi, apie šių duomenų teikimo tvarką.

**V SKYRIUS**

**DUOMENŲ SUBJEKTO INFORMAVIMAS VYKDANT VAIZDO STEBĖJIMĄ**

25. Apie vykdomą vaizdo stebėjimą teritorijoje ir patalpose aiškai ir tinkamai informuojama įspėjamaisiais ženklais su visa Lietuvos Respublikos asmens duomenų teisinės apsaugos įstatyme reglamentuota privalma informacija.

26. Darbuotojai apie vaizdo duomenų stebėjimą informuojami pasirašytinai.

**VI SKYRIUS**

**BAIGIAMOSIOS NUOSTATOS**

27. Gimnazijos darbuotojai, pažeidę šio Aprašo reikalavimus, atsako teisės aktų nustatyta tvarka.

28. Aprašas skelbimas Gimnazijos interneto svetainėje <http://www.svedasai.anyksciai.lm.lt/>

29. Už Aprašo laikymosi priežiūrą ir jame reglamentuotų nuostatų vykdymo kontrolę atsakingas gimnazijos direktorius.

30. Aprašas, įvertinus taikymo praktiką, esant poreikiui, atnaujinamas inicijuojant naujus šio aprašo pakeitimus.

31. Pasikeitus teisės aktų nuostatoms dėl asmens duomenų apsaugos, jomis vadovaujamasi iš karto, nelaukiant Aprašo pakeitimo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anykščių r. Svėdasų Juozo Tumo-Vaižganto gimnazijos Vaizdo stebėjimo kamerų naudojimo ir vaizdo duomenų tvarkymo tvarkos aprašo

1 priedas

**GIMNAZIJOS VIDAUS, PASTATO IŠ LAUKO IR DALIES LAUKO TERITORIJOS STEBĖJIMAS VAIZDO KAMEROMIS**

|  |  |  |  |
| --- | --- | --- | --- |
| **Eil. Nr.** | **Kameros Nr.** | **Kamerų kiekis** | **Stebima erdvė** |
| Vaizdo stebėjimas iš pastato lauko pusės ir dalies lauko teritorijos | | | |
|  | 2 | 1 | Krepšinio aikštelė. |
|  | 3 | 1 | Pastato fasadas, pagrindinis įėjimas į gimnaziją. |
|  | 6 | 1 | Pastato fasadas, automobilių stovėjimo aikštelė prie valgyklos. |
|  | 11 | 1 | Pastato fasadas, automobilių stovėjimo aikštelė prie sporto salės. |
| Viazdo stebėjimas gimnazijos viduje | | | |
|  | 1 | 1 | Senasis priestatas I a. koridorius. |
|  | 4 | 1 | Naujasis priestatas II a. koridorius. |
|  | 5 | 1 | Koridorius vedantis į sporto salę, jungiantis senąjį ir nująjį priestatus. |
|  | 7 | 1 | Pagrindinis pastatas I a. koridorius. |
|  | 8 | 1 | Naujasis priestatas I a. koridorius. |
|  | 9 | 1 | Senasis priestatas II a. koridorius. |
|  | 10 | 1 | Jungiamasis koridorius tarp senojo priestato, pagrindinio pastato ir naujojo priestato. |
|  | 11 | 1 | Pagrindinis pastatas II a. koridorius. |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**